Diari Oficial de la Generalitat Valenciana


Sumari del DOGV 7970, del 01-02-2017 (2017/328)

Notificació de la sentència dictada en el judici verbal número 1363/2015.
-------------------------------------------------------------------------

### Dades del document

Número de DOGV
:   7970

Data del DOGV
:   01-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/328


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 1363/2015. [2017/328]  
Judici verbal (250.2) número 001363/2015  
De: Empresa Mixta Valenciana de Aguas, SA.  
Procuradora: M.ª Gloria Benlloch Soriano.  
Contra: Alejandro Alemany Gimeno i Keyhouse Inversiones, SL.  
En les actuacions de judici verbal (250.2) número 001363/2015, seguit a instàncies d'Empresa Mixta Valenciana de Aguas, SA, contra Alejandro Alemany Gimeno i Keyhouse Inversiones, SL, s'ha dictat la sentència que, literalment, és com segueix:  
  
«Sentència número 342/2016  
València, 20 de juliol de 2016  
Cristina Badenes González, magistrada jutgessa del Jutjat de Primera Instància número 22 de València i partit judicial, he vist aquestes actuacions de judici verbal número 1363/2015, seguit a instàncies de l'Empresa Mixta Valenciana de Aguas, SA, representada per la procuradora dels tribunals M.ª Gloria Benlloch Soriano, contra Alejandro Alemany Gimeno i Keyhouse Inversiones, SL, declarats en rebel·lia en aquestes actuacions sobre reclamació d'una quantitat, per l'import de 1.713,64 euros.  
Dispositiva  
Estime de forma íntegra la demanda interposada per la procuradora dels tribunals M.ª Gloria Benlloch Soriano, en nom i representació de l'Empresa Mixta Valenciana de Aguas, SA, contra Alejandro Alemany Gimeno i Keyhouse Inversiones, SL, declarats en rebel·lia en aquestes actuacions, declare resolt el contracte de subministrament d'aigua i d'instal·lació i reparació del comptador subscrit en el seu moment amb Alejandro Alemany Gimeno, relatiu a l'immoble siti a la plaça del Castell d'Énguera, número 11, 5a, de València, ordene que s'adopten totes les mesures que siguen necessàries per al cessament efectiu del subministrament d'aigua, autoritze la part actora, si cal, a entrar en la sala de comptadors on es troba instal·lat el comptador de la demandada, per a poder interceptar el pas de l'aigua amb la retirada del comptador, amb l'auxili de la força pública, i condemne Keyhouse Inversiones, SL, a sotmetre's a la resolució d'entrada al domicili als efectes disposats i condemne la demandada a abonar a l'actora la quantitat de 1.713,64 euros, més els rebuts nous que es produïsquen, més els interessos legals des de la data de la interposició de la demanda. Faig imposició expressa de les costes causades a la part demandada.  
  
Notifiqueu aquesta resolució a les parts i feu-los saber que, en contra, no s'hi pot interposar cap recurs.  
Aquesta és la meua sentència, de la qual porteu un testimoniatge a les actuacions que l'han motivada i deixeu-ne l'original al llibre de sentències, que pronuncie, mane i firme.»  
  
I atés que el demandat, Alejandro Alemany Gimeno i Keyhouse Inversiones, SL, es troba en parador desconegut, expedisc aquest edicte a fi que li valga de notificació de forma deguda.  
  
València, 9 de setembre de 2016.- La lletrada de l'Administració de justícia: María Alfonso Seijas Rodríguez.